Poliitikute tegemised kajastuvad nende viipenimedes. Reagani viipenimi muutus seoses atentaadis haavatasaamisega: R-käekuju osutas nüüd soengu asemel haavatasaanud kohale. Pärast Watergate'i skandaali hakkasid Ameerika kurdid teistmoodi nimetama ka president Nixonit: endine N-käekujuga osutus pikale ninaseljale asendus liikumisega  üle lõua, mis tähendab valetajat. Inglise keele näitel sai Nixonist Mr. Trixon, kombineerides tema nime sõnaga tricks (eesti k. sulitemp, pettus).